**41. Féldrágakövet készítünk, szokatlan tojásfestés**

**Anyagok**

réz(II)-szulfát

márványdarab (fehér)

víz

szűrőpapír

aceton

tojáshéj (fehér)

vatta

**Eszközök**

főzőpohár, 100 cm3-es

óraüveg

csipesz

vegyszereskanál

**A kísérlet végrehajtása**

**a)** Készíts nagyon tömény (közel telített) réz(II)-szulfát oldatot. Egy 100 cm3-es főzőpohárba tölts ebből az oldatból kb. 2/3-részig, és tegyél bele egy kis darab fehér márványt, úgy hogy azt teljesen lepje el az oldat. Fedd le óraüveggel, és helyezd egy nyugodt helyre. Néhány nap múlva vedd ki a márványdarabot, öblítsed le vízzel és szárítsd meg szűrőpapírral. Figyeld meg a márványdarab színét.

**b)** Végezzed el ugyanezt a kísérletet egy tojáshéjjal is. Ehhez használhatsz egy kis darabot is, de egy egész tojást is. Először zsírtalanítani kell a tojáshéjat acetonnal. Ehhez használj acetonba mártott vattát. Tedd a tojáshéjat ebbe a tömény réz(II)-szulfát-oldatba, és tartsd benne néhány napig. Figyeld meg a tojáshéj színét.

**Tapasztalat**

**a)**

**b)**

**Magyarázat**

**a)** és **b)**

**Biztonsági tudnivalók és hulladékkezelés**

* A rézfémsók mérgezőek és környezetszennyezőek. A hulladékot nehézfémgyűjtőben kell gyűjteni.
* A rézsóval festett tojást tilos érkezési célra használni.

**Forrás:**

* Riedel Miklós; Rózsahegyi Márta; Szalay Luca; Wajand Judit: Tanulói feladatlapok *A kémiai kísérletek az általános iskolákban* című jegyzethez. Alkotó szerkesztő: Szalay Luca. ELTE, Budapest, 2016.